Jóna María og Andrés búa í einstakri íbúð á Tjarnargötu en fallegir bitar , gólf og mikil lofthæð setur sterkan svip á eignina . Þau hafa verið dugleg að nýta þann efnivið sem fyrir var í húsinu og hafa þau einnig verið mjög útsjónarsöm hvað húsgagnaval varðar . „ Ég hef tileinkað mér að kaupa fremur notuð húsgögn og gera þau að mínum . Við erum enn þá ung og tímum ekki að eyða rosalega miklum fjármunum í húsgögn og átta okkur svo kannski á því seinna meir að þetta er ekki endilega okkar stíll . Við erum enn þá svolítið að prófa okkur áfram og þróa okkar stíl , “ segir Jóna . „ Sófann keypti ég til dæmis notaðan og setti á hann nýtt áklæði og fætur , sem gerir hann einstakan að mínu mati , hann kemur með svolítinn glamúr inn í íbúðina . Sófaborðið keypti ég notað af vinkonu minni og bókaskápurinn kemur frá afa hans Andrésar sem var sérsmíðaður fyrir hann á sínum tíma . Hann er algjör miðpunktur stofunnar . Borðstofuborðið keyptum við á Bland.is og létum sprauta það , en við vorum búin að sjá fyrir okkur að hringborð sem hægt væri að stækka myndi henta vel í rýmið . „ … skenkurinn sem er í forstofunni er frá ömmu minni en hún fékk hann í fermingargjöf . “ Glerskápurinn var sýningareintak úr búð sem var að hætta starfsemi og skenkurinn sem er í forstofunni er frá ömmu minni en hún fékk hann í fermingargjöf . Ég rambaði á hann af algjörri tilviljun en afi notaði hann undir verkfærin sín uppi í sumarbústað . Það hvarflaði að okkur að skipta út fataskápnum inni í svefnherbergi en við ákváðum síðan að gera hann upp en við tókum hann allan í sundur og pússuðum sem var töluverð vinna , “ útskýra þau . Lestu viðtalið við þau í heild sinni í 9. tölublaði Húsa og híbýla og sjáðu fleiri myndir af fallegu heimili þeirra .